Tarybos direktyva
1986 m. liepos 21 d.
iš dalies keičianti Direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų
(86/355/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų [1], su paskutiniais pakeitimais, padarytais Direktyva 86/214/EEB [2], ypač į jos 6 straipsnį,
kadangi ta direktyva numato, kad priedo turinys turi būti nuolat iš dalies keičiamas atsižvelgiant į mokslo ir technikos žinių raidą;
kadangi dabar jau nustatyta, kad etileno oksidas kaip augalų apsaugos produktas, ypač skirtas sandėliuojamų augalų ar augalinių produktų fumigacijai, palieka likučius pašaruose, kurie gali daryti kenksmingus poveikius žmonių ar gyvūnų sveikatai;
kadangi yra alternatyvių apdorojimo būdų augalams apsaugoti, išskyrus tam tikras mažiau svarbias prekes;
kadangi dėl to etileno oksido kaip augalų apsaugos produkto pardavimas ir naudojimas turėtų būti uždraustas;
kadangi vis tik tam tikroms mažiau svarbioms prekėms galima laikinai taikyti nacionalines išimtis šiam draudimui, jeigu yra specialus poreikis, kol atsiras kitų apdorojimo metodų,
PRIĖMĖ ŠIĄ DIREKTYVĄ:
1 straipsnis
Direktyvos 79/117/EEB priedas papildomas šiuo įrašu:
"C.Etileno oksidas | a)šių džiovintų daržovių, skirtų maisto produktams, kurie nėra visiškai išverdami prieš vartojimą, patogenų sumažinimassmidrųsvogūnųporųgrybųb)džiovintų prieskoninių žalumynų patogenų sumažinimasc)džiovintų prieskoninių augalų, skirtų tik pardavimui be tolesnio jų perdirbimo kaip vaistų, patogenų sumažinimasd)kakavos miltelių ir plytelių patogenų sumažinimase)tabako lapų fumigacija Šių leidžiančių nukrypti nuostatų galiojimas baigiasi ne vėliau kaip 1989 m. gruodžio 31 d. |
2 straipsnis
Valstybės narės priima įstatymus ir kitus teisės, kurie, įsigalioję ne vėliau kaip 1987 m. liepos 1 d., įgyvendina šią direktyvą. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1986 m. liepos 21 d.